વડાપ્રધાને આ કાર્યક્રમમાં સંબોધન કરતાં કહ્યું કે મારો આ પ્રવાસ બનારસનું ભાગ્ય બદલી દેશે. આપણે ત્યાં ચૂંટણી દરમિયાન ગરીબોની માળા જપતા રહેવાની એક પરંપરા બની ગઇ છે. આપણે ગરીબીથી મુક્તિ માટે અભિયાન ચલાવી શકાય છે. અત્યાર સુધીના પ્રયોગોમાં જોઇએ એવું પરિણામ મળી શક્યું નથી અને ગીરીબોના જીવનમાં એટલો બદલાવ આવી શક્યો નથી. હું આ માટે કોઇ સરકાર, પાર્ટી કે દળને દોષ આપવા માંગતો નથી, પરંતુ ગરીબોનું જીવન ધોરણ ઉંચું લાવવા માટે મૂળભૂત બાબતો પર ફોક્સ કરવા માંગું છું. ગરીબો મહેનત કરવા તૈયાર છે અને તેનાથી જ તેમનું જીવન ધોરણ ઉંચું આવી શકે છે.